Balázs-Kercsó Lenke, Turisztikai mm 4.  év
Az Erasmus+ BIP program online előadások hallgatásával kezdődött, amelyeket a Selye János egyetem tanárai és a Sapientia EMTE tanárai tartottak. Az első előadások online 2026.03.19 dátumon zajlottak.  PhDr. Tóbiás Kosár Silvia, PhD. a Selye János egyetem tanára köszöntött minket, majd megtartotta a „Zöld ellátási lánc- Logisztika és értékteremtés kapcsolata” Erasmus+ BIP programmal kapcsolatban előadását. Majd PhDr. Enikő Kahler Korcsmáros, PhD. is megtartotta előadását. Azon a napon az utolsó előadást György Ottilia tanárnőnk tartotta, A fenntarthatóság jelentősége napjainkban címmel. A következő találkozásunk is online zajlott 2026.03.26 dátumon. Az előadásokat Selye János egyetemi tanárai tartották, szó volt az ESG modellről, A rövid ellátási láncok és a helyi élelmiszerek szerepe a fenntarthatóságban, és végül a Városi tér és fenntarthatóság című előadást hallhattuk. 
Az utazásunk 2026.04.19 dátummal kezdődött, reggel 08:00 órakor indultunk a Sapientia parkolójából. A hosszú út után megérkeztünk Komáromba, a Sirály kollégiumba, ahol elfoglaltuk a szállást. Más nap reggel a Selye János egyetemen beregisztráltunk, majd részt vettünk szakmai előadásokon, amelyek kapcsolódtak a mobilitásunk témájával is. Az előadások után találkoztunk a többi Erasmus+ BIP csapattal. A délutáni programunk az egyetemek bemutatása volt, minden csapat bemutatta a saját egyetemét, és hogy milyen jó gyakorlatok vannak bevezetve a fenntarthatóság jegyében. Az egyetem bemutatók után mindenki hozott magával valami hazai terméket, így volt egy kóstoló is. Összesen 3 egyetemről érkeztek hallgatók az ELTE Eötvös Loránd egyetemről, a MILTON FRIEDMAN egyetemről, és ahonnan én is a Sapientia EMTE-ről. Ezen kívül az ottani hallgatók is részt vettek a programokon. Csapatokat kellett alkossunk, úgy hogy egy ottani hallgató is legyen a csapatba. A feladatunk az volt, hogy péntekig egy általunk kiválasztott vállalatnak a fenntarthatósági programját és annak hatásait az ESG modellt figyelembe véve tartsunk egy előadást. A csapatok megalakulása után szabad programunk volt. 
Másnap reggel szintén szakmai előadásokat hallgatunk az egyetemen, majd ebéd után a városházán a polgármester tartott egy kisebb előadást a város fenntarthatósági fejlődéséről. Majd amit említett az előadásában, a gyakorlatban is láthattuk, mivel megtekinthettük a város hulladékgazdálkodási és újrahasznosítási intézményeit. Ezek után szabad programunk volt, ezt kihasználva megismerkedtünk az ottani hallgatókkal. 
A következő reggel a megalkotott csapatokkal elkezdtük a csoportmunkát. A mi választásunk a Richter Gedeon vállalatra esett, ennek a cégnek dolgoztuk ki a fenntarthatósági gyakorlatait. Az ebédszünet után ellátogattunk a Heineken sörgyárba, ahol szintén a gyár fenntartható termelés és logisztika jó gyakorlata volt fő szerepben. Az esténk szintén szabad volt, viszont a Selye János egyetem Hök csapata készült esti programokkal, azon a napon egy Comedy est került megrendezésre. 
A csütörtöki napunk szintén a csoportmunkával kezdődött, majd ebéd után egy tanulmányi úton vettünk részt, ami „A fenntartható társadalmi értékek Komárom város példáján” néven volt feltüntetve. Ezt követően magunknak is szerveztünk egy kis utat, amikor is ellátogatunk Bécsbe, a Schönbrunn-i kastélyhoz. Vissza érve a szállásra egy játék est várt minket, amit szintén a Hök csapata rendezett. 
A pénteki napunk reggel az egyetemen kezdődött, ahol minden csapat bemutatta a kiválasztott vállalat ESG modelljét és fenntarthatósági javaslatait. Ezt követően megkaptuk a kiértékelést az emléklapokat és elbúcsúztunk. A nap további részében készülődtünk és   elindultunk haza. 
Összességében úgy gondolom, hasznos gondolatokkal tértem haza, kellemes csalódás volt az ottani vendégszeretett, amit felénk nyújtottak és sikerült kialakítani több személlyel is egy ismeretségi kapcsolatot. 
